Arhita
Arhita iz Terenta (grčki: Αρχύτας; 428. p. n. e.-347. p. n. e.), grčki filozof, matematičar i fizičar. Bio je strateg Terenta, Platonov prijatelj pitagorejac. Bavio se fizikalno matematičkim problemima muzike te istaknuo ovisnost visine tona o frekvenciji titraja. Bavio se i astronomskim problemima. Razvio je pojmove aritmetičke, geometrijske i harmonijske sredine. Prema tradiciji osnivač je i naučne mehanike. Zastupao je načelo ekonomskog izjednačavanja ljudi kao temelj društvene harmonije.